b'\n_START_ARTICLE_\nGracarjev turn\n_START_SECTION_\nZgodovina\n_START_PARAGRAPH_\nV virih iz srednjega veka se ne omenja, \xc4\x8deprav Valvasor omenja, da je \xc5\xbee leta 1311 stal stolpast grad. Tega so sezidali Gr\xc3\xa4tzerji iz bli\xc5\xbenjega Gradaca, od tu izhaja tudi ime gradu in je bil v njihovi posesti do leta 1545. Prva znana lastnika gradu sta viteza Herwarth in Meinhard von Graez, omenjena leta 1328. Nato so ga imeli razli\xc4\x8dni posestniki, leta 1821 ga je kupil Anton Rude\xc5\xbe. Ta je v gradu pogosto gostil pisatelja Janeza Trdino, ki je tu napisal nekatera svoja dela, med drugim Bajke in povesti o Gorjancih. Leta 1923 je z \xc5\xbeenitvijo postal njegov lasnik Herbert Schoeppl. Med drugo svetovno vojno so grad leta 1942 po\xc5\xbegali slovenski partizani, a je bil leta 1952 za silo popravljen. Decembra 1984 je bila zaradi lastni\xc5\xa1kega spora pono\xc4\x8di v gradu umorjena najstarej\xc5\xa1a h\xc4\x8di Neda Shoeppl, za kar je storilec Valt Jure\xc4\x8di\xc4\x8d dobil 20 let zapora. Grad je zdaj obnovljen in \xc5\xa1e vedno v lasti dru\xc5\xbeine Schoeppl._NEWLINE_Ve\xc4\x8dnadstropni stanovanjski stolp predstavlja jedro in je najstarej\xc5\xa1i del gradu. Vpet je v \xc5\xa1tirikrilno grajsko stavbo z dvema mogo\xc4\x8dnima, oglatima stolpoma. Stolp je bil utrjen \xc5\xbee v 14. stol. in nato \xc5\xa1e leta 1537. Zadnje predelave je do\xc5\xbeivel po letu 1821.\n_START_SECTION_\nVir\n_START_PARAGRAPH_\nBojan Budja, \xc2\xbbPohlep po gradu kriv uboja\xc2\xab, Dolenjski list (\xc5\xa1t. 45, str. 14), 7. november 1985'